Puške je sprva serijsko proizvajala državna orožarna Spriengfield, pozneje pa se ji je pridružila še tovarna Winchester. Zaradi svojega polavtomatskega delovanja je proti sovražniku omogočala delovanje z večjo ognjeno močjo in sicer v razmerju 3:1 proti nasprotnikovim repetirkam. Bila je najboljša puška druge svetovne vojne in korejske vojne. Njena edina velika pomanjkljivost je bila majhna kapaciteta nabojišča. Dokončno so jo upokojili med letoma 1963 in 1966. Od leta 1936 pa do danes so izdelali okoli 5.4 milijonov kosov tega orožja, ki je zaznamovalo drugo svetovno vojno in svet pušk.